PATVIRTINTA

 Skuodo Bartuvos progimnazijos

 direktoriaus 2015 m. balandžio 13 d.

 įsakymu Nr. V1 – 40

**MOKYMOSI ATOSTOGŲ SUTEIKIMO**

**SKUODO BARTUVOS PROGIMNAZIJOS DARBUOTOJAMS**

**TVARKOS APRAŠAS**

**I.BENDROSIOS NUOSTATOS**

1. Mokymosi atostogos yra viena iš Lietuvos Respublikos darbo kodekso 178 straipsnyje numatytų tikslinių atostogų rūšių.
2. **Mokymosi atostogos yra suteikiamos konkrečiam tikslui:**
	1. **stojamiesiems egzaminams į aukštesniąsias ir aukštąsias mokyklas pasirengti ir laikyti;**
	2. **besimokantiesiems bendrojo lavinimo mokyklose ir aukštesniosiose ar aukštosiose mokyklose:**
		1. eiliniams egzaminams pasirengti ir laikyti;
		2. įskaitoms pasirengti ir laikyti;
		3. laboratoriniams darbams atlikti ir konsultacijoms;
		4. diplominiam (bakalauro, magistro) darbui baigti ir ginti;
		5. valstybiniams (baigiamiesiems) egzaminams pasirengti ir laikyti.

**II. MOKYMOSI ATOSTOGŲ SUTEIKIMAS IR JŲ TRUKMĖ**

1. **Darbuotojas, parašęs prašymą suteikti mokymosi atostogas, kartu turi darbdaviui pateikti ir atitinkamos mokymo įstaigos pažymą apie egzaminų, įskaitų ir kitų užsiėmimų laiką.**
2. Darbdavys turi teisę pareikalauti, kad darbuotojas pateiktų tam tikrus įrodymus, patvirtinančius, kad mokymosi atostogas darbuotojas panaudojo konkrečiam tikslui (mokymo įstaigos pažymą apie įvykdytus mokslo planus, studijų knygelę su žymomis apie išlaikytus egzaminus ir pan.).
3. **Mokymosi atostogų laikas yra derinamas ne šalių susitarimu, o priklauso nuo to, kokiu tikslu**

**atostogų prašoma. Mokymosi atostogų laikas ir siejamas su egzamino, įskaitos laikymo ar kitokios mokymosi užduoties atlikimo laiku.**

1. Mokymosi atostogų trukmė yra numatyta darbo kodekso 181 straipsnyje – darbuotojams yra suteikiamos mokymosi atostogos stojamiesiems egzaminams į aukštesniąsias ir aukštąsias mokyklas pasirengti ir laikyti – po tris dienas kiekvienam egzaminui.
2. Darbuotojams, kurie mokosi bendrojo lavinimo mokyklose ar aukštesniosiose bei aukštosiose mokyklose, pagal šių mokyklų pažymas yra suteikiamos mokymosi atostogos:
	1. eiliniams egzaminams pasirengti ir laikyti – po tris dienas kiekvienam egzaminui;
	2. įskaitoms pasirengti ir laikyti – po dvi dienas kiekvienai įskaitai;
	3. laboratoriniams darbams atlikti ir konsultacijoms – tiek dienų, kiek nustatyta mokymo planuose ir tvarkaraščiuose;
	4. diplominiam (bakalauro, magistro) darbui baigti ir ginti – trisdešimt dienų;
	5. valstybiniams (baigiamiesiems) egzaminams pasirengti ir laikyti – po šešias dienas kiekvienam egzaminui.
3. Į mokymosi atostogų laiką neįskaitomas kelionėje sugaištas laikas.

**III. BAIGIAMOSIOS NUOSTATOS**

1. Mokymosi atostogos iš esmės yra viena iš nemokomų atostogų rūšių.
2. Šios atostogos gali būti mokamos:
	1. **kai darbuotojas mokosi įmonei siunčiant;**
	2. **kai tai yra numatyta įmonės kolektyvinėje sutartyje;**
	3. **šalių pasirašytoje darbo sutartyje;**
	4. **šalių yra sutarta atskirai pasirašytame susitarime (sutartyje).**
3. Darbuotojui, kuris dirbdamas dar ir mokosi, laiko stojamuosius bei kitus egzaminus į aukštesniąsias ar aukštąsias mokyklas turėdamas įstaigos siuntimą, už suteikiamas mokymosi atostogas įstaiga moka ne mažesnį kaip vidutinį jo darbo užmokestį (DK 210 str. 1 d.).
4. Darbdaviui sutikus apmokėti darbuotojui visas mokymosi išlaidas aukštesniojoje ar aukštojoje mokykloje, darbuotojas už tai įsipareigoja baigęs mokyklą dirbti pas darbdavį sutartą metų skaičių.
5. Darbuotojui nevykdant prisiimtų įsipareigojimų ir anksčiau nei sutarta be svarbių priežasčių palikus darbovietę arba jį atleidžiant iš darbo už kaltus veiksmus, įstaiga gali kreiptis į teismą ir išreikalauti iš tokio darbuotojo už jo mokslą sumokėtus pinigus per paskutiniuosius darbo metus, kai toks darbuotojo įsipareigojimas buvo numatytas jo darbo sutartyje.
6. Kai darbuotojui suteikiamos mokamos mokymosi atostogos, jos neturi reikšmės darbuotojo darbo stažui.
7. Kai darbuotojas mokymosi atostogomis naudojosi nemokamai, įstaigos administracija turi išsiųsti „Sodros“ teritoriniam skyriui pranešimą apie apdraustojo asmens nedraudiminio laikotarpio pradžią, o vėliau – ir apie to laikotarpio pabaigą.
8. Darbo kodekso 170 str. 1 dalies 6 punkte nustatyta, kad į darbo metus, už kuriuos suteikiamos kasmetinės atostogos, įskaitomos nemokamos mokymosi atostogos, bet ne daugiau kaip 14 kalendorinių dienų.
9. **Nemokamos mokymosi atostogos, viršijančios 14 kalendorinių dienų, nėra įskaitomos į darbo metus gauti kasmetines atostogas.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_